`ભારતીય વાયસેનાની સંરચના, 2035' વિષય ઉપરના કાર્યક્રમમાં ધનોઆએ કહ્યું હતું કે, રફાલ અને એસ-400 મારફતે સરકાર વાયુસેનાને મજબૂત બનાવવાની કામગીરી કરી રહી છે. છેલ્લા એક દશકામાં ચીને ભારતની સરહદથી જોડાયેલા સ્વાયત ક્ષેત્રમાં રોડ, રેલ અને એરફિલ્ડનો ખૂબ જ જડપથી વિકાસ કર્યો છે. તેવામાં મુશ્કેલીના સમયે રાફેલ ઉપયોગી સાબિત થશે. ધનોઆએ ઉમેર્યું હતું કે, સૂત્રો પાસેથી મળેલી વિગત પ્રમાણે ચીન પાસે 1700 જેટલા એરક્રાફ્ટ છે. જેમાંથી 800 ફોર્થ જનરેશનના છે. પાકિસ્તાને પણ એફ-16 યુદ્ધવિમાનની ફ્લીટને અપગ્રેડ કરી છે અને તેને ચોથા અને પાંચમા જનરેશનમાં બદલવામાં આવી રહ્યા છે.